PTT หนุนแผนสำรองน้ำมันทางยุทธศาสตร์ แต่ต้องอยู่ในรูปแบบที่ยืดหยุ่น
PTT หนุนแผนสำรองน้ำมันทางยุทธศาสตร์ แต่ต้องอยู่ในรูปแบบที่ยืดหยุ่น
9 ก.พ. 2559

นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า ตามแผนสำรองน้ำมันทางยุทธศาสตร์ของประเทศไทย ทาง ปตท. เห็นว่าการสำรองดังกล่าวสามารถทำได้ แต่ต้องอยู่ในรูปแบบที่ยืดหยุ่น
ทั้งนี้ รูปแบบการสำรองน้ำมันอาจมีได้หลายแนวทาง ได้แก่ 1.สามารถใช้คลังน้ำมันที่ก่อสร้างไว้แล้วในประเทศที่ยังว่างอยู่ แต่ขาดท่อเชื่อมโยง มาดำเนินการสำรองน้ำมันได้ 2. กลับมาพิจารณาโครงการแลนด์บริดจ์ ซึ่งสามารถสร้างคลังเก็บน้ำมัน โดยนำน้ำมันจากประเทศทางตะวันออกกลาง มาสำรองในไทยฝั่งทะเลอันดามัน และส่งออกไปจำหน่ายผ่านฝั่งทะเลอ่าวไทย ซึ่งเชื่อว่าประเทศตะวันออกกลางจะสนใจลงทุนในโครงการดังกล่าว เพราะสามารถเก็บน้ำมันไว้จำหน่ายให้ประเทศแถบประเทศเอเชียได้
และ 3.การสนับสนุนให้ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เข้าไปลงทุนในแหล่งปิโตรเลียม เพื่อสำรองน้ำมันไว้ใต้ดิน สามารถผลิตขึ้นมาใช้ยามจำเป็นได้
 
 